

V. évf. 13. szám **Húsvétvasárnap** 2018. április 1.

**A SZOMBATHELYI EGYHÁZMEGYE**

**HIVATALOS KÖZLEMÉNYEI, 2018. körirat L.**

Kedves Testvérek!

Tele van a szívünk hálával és örömmel, amiért május elsején megtörténhet Brenner János vértanú boldoggáavatása. A Szombathelyi Egyházmegye területén eddig még ilyen esemény nem történt! Legyünk mindannyian részesei ennek a kegyelmi pillanatnak! Legyen ez a nap a hitünk ünnepe is, amelyen boldogan megvalljuk, hogy Krisztushoz tartozunk. Örülnék annak, ha minden kedves testvér, aki csak teheti, részt venne ezen az ünnepen. Készüljünk a boldoggáavatásra az elkövetkező hónapokban!

**Április hónapban Brenner János *vértanúságáról* elmélkedjünk és kérdezzük meg magunktól, hogy mit tudok én odaadni, feláldozni Istenért, a szeretteimért, a rám bízottakért.**

Brenner János vértanú ezt írta a lelki naplójába tizenkilenc évesen, a beöltözése előtt: „Szívem legmélyebb hálájával és szeretetével köszönöm meg Neked azt az igen-igen nagy kegyelmet, hogy szolgálatodra rendeltél. Add, hogy életem méltó legyen hivatásomhoz, hogy szent lehessek, mert én egyszerre, mindent és egészen fenntartás nélkül akarok adni." Lángoló fiatalember volt, ahogyan a neve (Brenner) is jelzi. Az egyik prédikációjában így fogalmazta meg a hiteles keresztény élet lényegét: „égni a tűzben". Visszacseng ebben a gondolatában a ciszterci rend jelmondata: *Ardere et lucere!* (Lángolj és világíts!)

****A kommunista diktatúra el akarta taposni azt a hitet, azt a fényt, amely az Egyházból, amely Brenner Jánosból sugárzott. A diktatúráknak, a Gonosznak (a Diábolosznak, a Szétszakítónak) van öt halálos ellensége. Az első halálos ellenség az Isten és a vallás ‒ azok a szálak, amelyek a Teremtőhöz, az Ő gyönyörű törvényeihez kötnek. Ez a kötelék ad egy embernek a legerősebb tartást. Mindenekelőtt ezeket a gyökereket akarja a Gonosz elfűrészelni. A második halálos ellenség a család: azok a szálak, amelyek a családunkhoz, a szeretteinkhez kötnek bennünket. A csak önmagának és önmagáért élő ember a legideálisabb fogyasztó, a legkönnyebben manipulálható. A harmadik halálos ellenség a nemzet: azok a tápláló kötelékek, amelyek az őseinkhez, az anyanyelvhez, az anyaföldhöz, a kultúránkhoz kötnek. A negyedik halálos ellenség a föld. Amíg a vidéki embernek volt egy talpalatnyi saját földje, ott ő korlátlan úr lehetett. Nem lehetett egykönnyen eltéríteni a meggyőződésétől. Ezt a földet is ki akarta húzni a diktatúra az ember lábai alól. Az ötödik halálos ellenség a közösségek: minden olyan hely, ahol emberek együtt tervezik, álmodják meg a jövőjüket. A kommunista diktatúra meg akarta félemlíteni az Egyházat, el akarta taposni, ki akarta oltani a belőle sugárzó fényt. Brenner János 26 éves volt, amikor 32 késszúrással, brutálisan megölték. A legtöbb késszúrás a bal kezén volt, mert a végsőkig védte az Oltáriszentséget.

Kedves Testvérek! Ünnepeljük örömmel és hálával Brenner János vértanú boldoggáavatását. Kérem, hogy a boldoggáavatásra érkező zarándokcsoportok, de az egyéni zarándokok is minél hamarabb jelentkezzenek be a boldoggáavatásra készült honlapon ([www.brennerjanos.hu](http://www.brennerjanos.hu)). Vegyünk részt a délelőtti Szentmisén (és az arra felkészítő imádságon is), de legyünk ott a délutáni ünnepségen és hálaadó irnán, és az esti ünnepélyes vesperáson is Szentgotthárd-Zsidán, a vértanúság helyén. Külön hívok minden ministránst erre az ünnepre. Örülnék, ha két- háromszáz ministráns szolgálna a boldoggáavatási Szentmisén, ha egyre inkább minden ministránsunk példaképe és pártfogója lenne Brenner János vértanú, a magyar Tarzíciusz!

Kelt Szombathelyen, 2018. január 29-én János püspök

**HIRDETÉSEK**

Bercelen a 10. csoport takarít.

Szeretettel köszönjük mindazok fáradozását, akik templomaink takarításában, díszítésében, az ünnep előkészítésében, lebonyolításában, sekrestyési feladatok ellátásában, ministrálásában, a szent szolgálatban részt vettek, valamint a Szent Borbála Kórusnak és a többi falvainkban az énekesnek a közreműködést. Köszönjük a Romhányi családnak a Berceli Templom díszkivilágítását, a Szebedy és a Romhányi családnak a Berceli Templom új kivetítő rendszerét, illetve mindazok munkáját, akik a hangosítás és a technika zavartalan működtetésén fáradoztak. Isten fizesse meg százszorosan mindenkinek a legkisebb szolgálatát is!

2018.04.02. H 08:30 Szentmise a Berceli Templomban */locsolkodás/*

Húsvét- 10:30 Szentmise a Becskei Templomban */locsolkodás/*

hétfő 10:30 Igeliturgia a Galgagutai Templomban

2018.04.03 K 12:00 Szentmise a Szécsénkei Templomban

2018.04.04. Sz *10:00 Nagytakarítás a Szent Miklós Közösségi Házban Bercelen*

17:30 Szentségimádás a Berceli Templomban

2018.04.05. Cs 17:00 Szentmise a Berceli Templomban

17:30 Szentségimádás a Berceli Templomban

2018.04.06. P ÖSSZRÉGIÓS TALÁLKOZÓ [Piarista Gimnázium és Kollégium](https://maps.google.com/?cid=9913700796782684992)

Vác, Schuszter Konstantin tér 6.

08:30 Szentmise a Berceli Templomban (Bonum TV)

2018.04.07. Sz ÖSSZRÉGIÓS TALÁLKOZÓ

15:30 Szentmise a Vanyarci Templomban

17:00 Szentmise a Berceli Templomban *+ Blaskó Ignáczné Mária,*

*Blaskó Ignác és nagyszülők 4 hsz*

18:00 Ifi-klub a Berceli Plébánián

**2018.04.08. V**  ÖSSZRÉGIÓS TALÁLKOZÓ

**08:30 Szentmise a Berceli Templomban**

**10:30 Búcsúi szentmise, elsőáldozás a Galgagutai Templomban**

**10:30 Igeliturgia a Becskei Templomban**

**12:00 Szentmise a Szécsénkei Templomban**

**12:00 Igeliturgia a Nógrádkövesdi Templomban**

**Hivatali ügyintézés:** Római Katolikus Plébánia 2687 Bercel, Béke u. 20.

tel: 0630/455-3287 web: [http://bercel.vaciegyhazmegye.hu](http://bercel.vaciegyhazmegye.hu/), e-mail: [bercel@vacem.hu](mailto:bercel@vacem.hu)

Bankszámlaszám: 10700323-68589824-51100005